Telegram birinchi marta noqonuniy kontentga ega kanallarni yopib qo‘ydi

Telegram messenjeri noqonuniy kontent tarqatadigan kanallarni yopib qo‘ya boshladi, deb yozadi “Gazeta.ru”.

Xususan, KinoFilm kanali ochilmay qoldi, unda bot noqonuniy kontentga ega torrentlarga linklar taqdim etardi.
KinoFilm torrent-botiga kirishga urinish chog‘ida “kechirasiz, kanal mualliflik huquqlari buzilishi tufayli yopiq” degan xabar chiqadi.
Nashr ta’kidlashicha, Telegram’da eng yirik torrent-treker RuTracker.org hamda Flibusta onlayn kutubxonasining botlari eng ko‘p ommalashib ketgan edi, ular “Roskomnadzor” tomonidan sud qaroriga ko‘ra, yopib qo‘yilgan.